**Feladat: "Kedvenc idézeteim" alkalmazás fejlesztése**

**A Git munkafolyamat:**

1. A mappa és a git ***Publikus repository*** neve: **idezetek** legyen
2. A mappában hozzuk létre az index.html, valamint a css és a js fájlokat.
3. A ***main*** branch-en végezzünk el egy Commit-ot „Kezdés” üzenettel
4. Hozzuk létre a **developer** ágat és lépjük át erre. A fejlesztést ezen az ágon végezzük.
5. Ha készen vagyunk egy résszel, végezzük ***Commit***-ot a rá jellemző üzenettel   
   (pl. „idézet megjelenítése”, „léptetés” , „kedvencek megjelenítése stb.”
6. A fejlesztés elkészültével kössük vissza a main ágra („merge”)
7. Feltöltés (Push) a GITHUB-ra. (fejlesztés közben többször is lehet)
8. Publikáljuk az index.html-t a ***GITHUB***-ról

**A fejlesztési feladat leírása:**

Készíts egy webes alkalmazást HTML, CSS és JavaScript segítségével, amely képes idézeteket megjeleníteni egy fix méretű dobozban, és a felhasználó előre-hátra léptethet az idézetek között. Az idézeteket egy JSON tömbből olvassuk be, ahol minden elem tartalmazza az idézet szövegét és az idézet szerzőjét. Az idézeteket a megadott ***idezetek.js*** fájl tartalmazza.

A felhasználónak lehetősége van az idézeteket kedvencekhez adni, és a kedvenc idézeteit egy külön listában megtekinteni. A kedvencekhez adás gomb külön színnel jelenik meg a léptető gomboktól, és a léptető gombokon ikonként nyilak láthatók. Az idézetek megjelenítésére szolgáló doboz középre igazított és fix méretű, így nem változtatja a méretét az idézetek hosszától függően.

**Funkcióterv:**

1. **Idézetek megjelenítése**:
   * Az alkalmazás egy idézetet jelenít meg a képernyő közepén.
   * A felhasználó a balra (⬅) és jobbra (➡) nyilak segítségével előre-hátra léptethet az idézetek között.
2. **Fix méretű megjelenítő doboz**:
   * A megjelenítő doboz fix méretű, hogy az idézetek hossza ne változtassa meg a megjelenítő méretét.
3. **Kedvencekhez adás**:
   * A felhasználó az "Kedvencekhez adás" gombbal egy adott idézetet hozzáadhat a kedvenc idézeteihez.
   * A kedvenc idézetek egy külön listában jelennek meg a képernyő alján.
4. **Gombok**:
   * Az előző és következő idézetekhez való léptetőgombok balra és jobbra mutató nyíl ikonokat tartalmaznak.
   * Az "Kedvencekhez adás" gomb eltérő színű a léptetőgombokhoz képest (narancssárga).
   * A léptetőgombok deaktiválódnak, ha nincs további idézet előre vagy hátra.

**Képernyőterv:**

